EkBass/fiwiki-20250220-pages-articles huggingface dataset:
Anton Kaindl

Anton Kaindl (14. heinäkuuta 1902, München - 31. elokuuta 1948, Workuta) oli saksalainen keskitysleirikomendantti toisen maailmansodan aikana. Hän oli arvoltaan SS-Obersturmbannführer ja myöhemmin SS-Standartenführer. Hän johti toimistoa SS-WVHA:ssa 31. elokuuta 1942 alkaen. Toimisto vastasi vankien vaatettamisesta keskitysleireillä. Hän oli Sachsenhausenin keskitysleirin seitsemäs ja viimeinen komendantti ja johti sen evakuointia huhtikuussa 1945. Sodan jälkeen Kaindl joutui liittoutuneiden vangiksi. Hän joutui oikeuteen 23. elokuuta 1947 Berliinin Pankowissa ns. Sachsenhausen-oikeudenkäyntiin yhdessä 15 muun syytetyn kanssa. Oikeudenkäynnin järjesti neuvostoliittolainen sotilastuomioistuin. Kaindl väitti vain noudattaneensa käskyjä. 1. marraskuuta 1947 Kaindl ja 8 muuta syytettyä tuomittiin elinkautisiin vankeusrangaistuksiin. Kaindl joutui pakkotyöhön arktisiin olosuhteisiin Vorkutan gulagiin, jossa kuoli kesällä 1948. Luokka:SS-sotilaat Luokka:Sotarikoksista vankeuteen tuomitut Luokka:Vuonna 1902 syntyneet Luokka:Vuonna 1948 kuolleet
Gustav Sorge

Gustav Hermann Sorge (24. elokuuta 1911, Roniken – 1978 Rheinbach) eli Rauta- Gustav oli SS-Hauptscharführer ja sotarikollinen. Sorge syntyi Sleesiassa maatyöläisen pojaksi. Nuoruudessaan hän kuului Musta valtakunta -nimiseen järjestöön jota johti Hermann Weber. Vuonna 1931 järjestö yhdistyi Saksan kansallissosialistiseen työväenpuolueeseen ja SS:ään. Alkaen vuodesta 1934 hän oli SS:n jäsen Unterscharführerin arvoisena keskitysleirien turvallisuusjoukoissa KZ:ssä. Kesäkuussa 1938 hänet siirrettiin Sachenhausenin keskitysleiriin, jossa hän sai pian mainetta vankien ja neuvostosotilaiden raakalaismaisesta kohtelusta. Syyskuussa 1939 hänet ylennettiin SS- Oberscharführeriksi. 1942 hänestä tuli Sachenhausenin keskitysleirin leirijohtaja. Sorge palveli myös Alankomaissa ja Liettuassa ja osallistui taisteluihin partisaaneja vastaan. Alkuvuodesta 1942 Sorge järjesti SS Baubrigade 12:sta Sachenhausenin vangeista. Joukko raivasi liittoutuneiden aiheuttamia pommitustuhoja. Hän työskenteli myös saksalaisten sotilasvankilassa Torgaussa ja sai mainetta pahamaineisena kiduttajana. Sodan jälkeen puna-armeijan sotilaspoliisit vangitsivat Sorgen. Sachenhausen- oikeudenkäynnissä hänet tuomittiin yhdessä August Hoehnin, Kurt Eccariuksen, William Schubertin, Fritz Fickerin ja useiden muiden kanssa 18 000 puna- armeijan sotilaan kuolemasta Sachenhausenin leirillä. Lisäksi Sorgea syytettiin 25 vangin ampumisesta vuonna 1942. Sorge tuomittiin elinkautiseen vankeusrangaistukseen ja hän joutui Workutan gulagiin. Vapauduttuaan 1956 hän joutui Saksan Bonnissa oikeuteen 67 murhasta syytettynä. Hänet tuomittiin elinkautiseen vankeusrangaistukseen vuonna 1958. Hän kuoli vankilassa Saksassa vuonna 1978. Luokka:SS-sotilaat Luokka:Sotarikoksista vankeuteen tuomitut Luokka:Vuonna 1911 syntyneet Luokka:Vuonna 1978 kuolleet
Etiopian jalkapallomaajoukkue

Etiopian jalkapallomaajoukkue on Etiopian jalkapalloliiton hallinnoima joukkue, joka edustaa Etiopiaa kansainvälisissä jalkapallo-otteluissa. Etiopia oli yksi kolmesta joukkueesta (Egypti, Sudan) jotka aloittivat Jalkapallon Afrikan-mestaruuskilpailut. Nämä kolme joukkuetta pelasivat vuoden vastakkain vuoden 1957 ja 1959 turnauksissa. Etiopia voitti mestaruuden kotikisoissaan 1962. Viime vuosina Etiopia ei ole pärjännyt kisoissa. ==Menestys== ===CECAFA Cup=== * neljä mestaruutta (1987, 2001, 2004, 2005) ===Maailmanmestaruuskilpailut=== * 1930 – 1954 - ei osallistunut * 1958 - FIFA ei päästänyt kilpailuihin * 1962 - ei selvinnyt karsinnoista * 1966 - ei selvinnyt karsinnoista * 1970 – 1986 - ei selvinnyt karsinnoista * 1990 - ei osallistunut * 1994 - ei selvinnyt karsinnoista * 1998 - ei osallistunut * 2002 - ei selvinnyt karsinnoista * 2006 - ei selvinnyt karsinnoista * 2014 - ei selvinnyt karsinnoista ===Afrikan-mestaruuskilpailut=== *1957 - Toinen *1959 - Kolmas *1962 - Mestari *1963 - Neljäs *1965 - 1. kierros *1968 - Neljäs *1970 - 1. kierros *1972 - Ei selvinnyt karsinnoista *1974 - Ei selvinnyt karsinnoista *1976 - 1. kierros *1978 - Ei selvinnyt karsinnoista *1980 - Ei selvinnyt karsinnoista *1982 - 1. kierros *1984 - Ei selvinnyt karsinnoista *1986 - vetäytyi *1988 - vetäytyi karsintojen jälkeen *1990 - Ei selvinnyt karsinnoista *1992 - vetäytyi karsintojen jälkeen *1994-1998 - Ei selvinnyt karsinnoista *2000 - vetäytyi *2002-2012 - ei selvinnyt karsinnoista *2013 - 1. kierros ==Lähteet== Luokka:Etiopian jalkapallo Luokka:Jalkapallomaajoukkueet
Ensio Ripatti

Ensio Ripatti on Riku Suokkaan luoma kuvitteellinen yksityisetsivä. Pukeutumistyyliltään hän muistuttaa Tarkastaja Gadgetia. Ripatti tuli tutuksi ÄlyÄlyä-ohjelmasta, jossa hänellä oli oma osio. Lisäksi jokaisen ohjelman lopussa molemmat kilpailijajoukkueet saivat Ripatti-aiheiset paidat. Ensio Ripattia esitettiin myös lasten visailuohjelma Hetkisessä vuonna 2005. 2000-luvun alussa Ensio Ripatilla oli oma televisiosarja Yle TV2:lla. Sarjan aikana hänellä oli avustajana Elviira-niminen tyttö. Ensio Ripatin tutkimat tapaukset vaihtelivat salajuonista aina pommien purkuun. Luokka:Kuvitteelliset etsivät Luokka:Lastenohjelmat Luokka:Pikku Kakkonen Luokka:Televisiohahmot
Charlie Maxwell

Charles Richard ”Charlie” Maxwell (8. huhtikuuta 1927 – 27. joulukuuta 2024) oli yhdysvaltalainen baseballpelaaja, joka pelasi Major League -tasolla vuosina 1950–1964. Hän syntyi ja pelasi yliopistobaseballia Michiganissa ennen palvelemisesta Yhdysvaltain armeijassa. Maxwellin ammattilaisjoukkueina olivat Boston Red Sox, Baltimore Orioles, Detroit Tigers ja Chicago White Sox. Hän oli All-Star-pelaajana vuosina 1956–1957 ja pääsi Michigan Sports Hall of Fameen vuonna 1997. == Lähteet == Luokka:Yhdysvaltalaiset baseballpelaajat Luokka:Vuonna 1927 syntyneet Luokka:Vuonna 2024 kuolleet
Alice Jemeli Timbilili

Alice Jemeli Timbilili (s. 1. helmikuuta 1983 Keiyo) on kenialainen kestävyys- ja maastojuoksija. Timbilili voitti 1999 kultaa Bydgoszczin alle 18-vuotiaiden MM-kisoissa 3 000 metrin juoksussa ajalla 9.01,99. Seuraavana vuonna hän voitti Vilamouran maastojuoksun MM-kisoissa hopeaa nuorten sarjassa ja sijoittui Sydneyn olympialaisissa 10 000 metrin juoksussa neljänneksitoista ajalla 31.50,22. Vuonna 2001 hän juoksi Oostenden maastojuoksun MM-kisoissa nuorten sarjassa kuudenneksitoista. Timbilili sijoittui Lausannen maastojuoksun MM-kisoissa 2003 pitkällä matkalla neljänneksitoista. Seuraavana vuonna hän oli Brysselin maastojuoksun MM-kisoissa neljäs pitkällä matkalla ja Ateenan olympialaisissa 10 000 metrillä kuudestoista. Kauden lopussa hän juoksi IAAF:n yleisurheilufinaalissa seitsemänneksi 3 000 metrillä ajalla 8.50,46 ja kuudenneksi 5 000 metrin juoksussa ajalla 15.28,18. Timbilili voitti St. Etiennen maastojuoksun MM-kisoissa 2005 hopeaa pitkällä matkalla. Kaksi vuotta myöhemmin hän sijoittui maantiejuoksun MM-kisoissa yhdeksänneksi. ==Ennätykset== * 3 000 metrin juoksu: 8.40,76 (2005) * 5 000 metrin juoksu: 14.47,06 (2005) * 10 000 metrin juoksu: 31.23,99 (2004) * 10 kilometrin maantiejuoksu: 31.41 (2007) * 15 kilometrin maantiejuoksu: 48.19 (2007) * 20 kilometrin maantiejuoksu: 1.05.31 (2007) * Puolimaraton: 1.08.56 (2007) ==Lähteet== * Timbilili, Alice Jemeli Timbilili, Alice Jemeli Timbilili, Alice Jemeli Timbilili, Alice Jemeli
Karen Dior

Geoffrey Karen Dior (14. helmikuuta 1967 – 25. elokuuta 2004) oli yhdysvaltalainen pornonäyttelijä. Hän toimi pornonäyttelijänä aktiivisesti vuosina 1989–2003. Karen Dior kuoli vuonna 2004 sairastamaansa maksakirroosiin 37-vuotiaana. ==Lähteet== Luokka:Yhdysvaltalaiset pornonäyttelijät Luokka:Vuonna 1967 syntyneet Luokka:Vuonna 2004 kuolleet
Monacon Grand Prix 1977

Monacon Grand Prix 1977 oli Formula 1 -sarjan osakilpailu, joka ajettiin 22. toukokuuta 1977 Monacon katuradalla. Kilpailun voitti Jody Scheckter. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 20 Jody Scheckter Wolf-Ford 76 1.57.52,77 2 9 2 11 Niki Lauda Ferrari 76 + 0,09 6 6 3 12 Carlos Reutemann Ferrari 76 + 32,8 3 4 4 2 Jochen Mass McLaren-Ford 76 + 34,6 9 3 5 5 Mario Andretti Lotus-Ford 76 + 35,55 10 2 6 17 Alan Jones Shadow-Ford 76 + 36,61 11 1 7 26 Jacques Laffite Ligier-Matra 76 + 1.04,44 16 8 19 Vittorio Brambilla Surtees-Ford 76 + 1.08,64 14 9 16 Riccardo Patrese Shadow-Ford 75 + 1 krs. 15 10 22 Jacky Ickx Ensign-Ford 75 + 1 krs. 17 11 34 Jean-Pierre Jarier Penske-Ford 74 + 2 krs. 12 12 24 Rupert Keegan Hesketh-Ford 73 + 3 krs. 20 Kesk. 6 Gunnar Nilsson Lotus-Ford 51 Vaihteet 13 Kesk. 7 John Watson Brabham-Alfa Romeo 48 Vaihteet 1 Kesk. 4 Patrick Depailler Tyrrell-Ford 46 Vaihteet 8 Kesk. 18 Hans Binder Surtees- Ford 41 Polttoaineen syöttö 19 Kesk. 28 Emerson Fittipaldi Fittipaldi-Ford 37 Moottori 18 Kesk. 1 James Hunt McLaren-Ford 25 Moottori 7 Kesk. 8 Hans Joachim Stuck Brabham-Alfa Romeo 19 Sähköt 5 Kesk. 3 Ronnie Peterson Tyrrell-Ford 10 Jarrut 4 DNQ 37 Arturo Merzario March-Ford DNQ 33 Boy Hayje March-Ford DNQ 25 Harald Ertl Hesketh-Ford DNQ 22 Clay Regazzoni Ensign-Ford DNQ 9 Alex Ribeiro March-Ford DNQ 10 Ian Scheckter March-Ford == Lähteet == * Monacon GP 1977 – F1-ruutu Luokka:Monacon Grand Prix Luokka:Formula 1 -kausi 1977
Norjan ympäristötieteen ja biologian yliopisto

Norjan ympäristötieteen ja biologian yliopisto (, ) sijaitsee Åsissa Akershusin läänissä. Oppilaitos on perustettu 1859. Aiemmin oppilaitoksen nimenä oli Norjan maatalouskorkeakoulu (). Siitä tuli Norjan kuudes yliopisto vuonna 2005, missä yhteydessä myös oppilaitoksen nimeä muutettiin. ==Lähteet== == Aiheesta muualla == Luokka:Norjan yliopistot ja korkeakoulut Luokka:Ås
Belgian Grand Prix 1977

Belgian Grand Prix 1977 oli Formula 1 -sarjan osakilpailu, joka ajettiin 5. kesäkuuta 1977 Zolderin radalla. Kilpailun voitti Gunnar Nilsson, jolle voitto oli uran ensimmäinen ja ainoa. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 6 Gunnar Nilsson Lotus-Ford 70 1:55.05,71 3 9 2 11 Niki Lauda Ferrari 70 14,19 11 6 3 3 Ronnie Peterson Tyrrell-Ford 70 19,95 8 4 4 19 Vittorio Brambilla Surtees-Ford 70 24,98 12 3 5 17 Alan Jones Shadow-Ford 70 + 1.15,47 17 2 6 8 Hans Joachim Stuck Brabham- Alfa Romeo 69 + 1 krs. 18 1 7 1 James Hunt McLaren-Ford 69 + 1 krs. 9 8 4 Patrick Depailler Tyrrell-Ford 69 + 1 krs. 5 9 25 Harald Ertl Hesketh-Ford 69 + 1 krs. 25 10 27 Patrick Nève March-Ford 68 + 2 krs. 24 11 34 Jean- Pierre Jarier Penske-Ford 68 + 2 krs. 26 12 18 Larry Perkins Surtees-Ford 67 + 3 krs. 23 13 31 David Purley LEC-Ford 67 + 3 krs. 20 14 37 Arturo Merzario March-Ford 65 + 5 krs. 14 NC 33 Boy Hayje March-Ford 63 Ei sijoitusta 27 Kesk. 20 Jody Scheckter Wolf-Ford 62 Moottori 4 Kesk. 2 Jochen Mass McLaren-Ford 39 Ulosajo 6 Kesk. 26 Jacques Laffite Ligier-Matra 32 Moottori 10 Kesk. 22 Clay Regazzoni Ensign-Ford 29 Moottori 13 Kesk. 12 Carlos Reutemann Ferrari 14 Ulosajo 19 Kesk. 24 Rupert Keegan Hesketh-Ford 14 Ulosajo 7 Kesk. 16 Riccardo Patrese Shadow-Ford 12 Ulosajo 15 Kesk. 10 Ian Scheckter March-Ford 8 Ulosajo 21 Kesk. 28 Emerson Fittipaldi Fittipaldi-Ford 2 Sähköt 16 Kesk. 5 Mario Andretti Lotus-Ford 0 Ulosajo 1 Kesk. 7 John Watson Brabham-Alfa Romeo 0 Ulosajo 2 DNQ 36 Emilio de Villota McLaren-Ford DNQ 9 Alex Ribeiro March-Ford DNQ 35 Conny Andersson BRM DNQ 38 Bernard de Dryver March-Ford DNQ 39 Hector Rebaque Hesketh-Ford == Muuta == *Hector Rebaquen ensimmäinen kilpailu ==Lähteet== * Belgian GP 1977 - F1-ruutu ==Viitteet== Luokka:Belgian Grand Prix Luokka:Formula 1 -kausi 1977
Kööpenhaminan hiippakunta

Kööpenhaminan hiippakunta () on yksi Tanskan kansankirkon hiippakunnista. Hiippakunta koostuu Bornholmin, Dragørin, Frederiksbergin, Kööpenhaminan ja Tårnbyn kunnista. Hiippakunnan tuomiokirkko on Vor Frue Kirke Kööpenhaminassa. Hiippakunta muodostettiin vuonna 1922, kun Sjellannin hiippakunta jaettiin Roskilden ja Kööpenhaminan hiippakuntiin. Kööpenhaminan piispa on Tanskan kirkon piispojen "ensimmäinen vertaistensa joukossa" (primus inter pares). Hän vihkii Tanskan kirkon uudet piispat ja vastaa siten jossain määrin Suomen tai Ruotsin kirkkojen arkkipiispaa. == Rovastikunnat == * Amagerbron rovastikunta * Amagerlandin rovastikunta * Bispebjerg-Brønshøj'n rovastikunta * Bornholmin rovastikunta * Frederiksbergin rovastikunta * Holmenin ja Østerbron rovastikunta * Nørrebron rovastikunta * Valby-Vanløsen rovastikunta * Vor Frue-Vesterbron rovastikunta == Piispat == * 1922–1934: Harald Ostenfeld * 1934–1960: Hans Fuglsang-Damgaard * 1960–1975: Willy Westergaard Madsen * 1975–1992: Ole Bertelsen * 1992–2009: Erik Norman Svendsen * 2009→ Peter Skov- Jakobsen == Lähteet == == Aiheesta muualla == * Viralliset sivut Luokka:Tanskan kansankirkon hiippakunnat
Johan Carlsson

Johan Carlsson (s. 1. elokuuta 1981 Tukholma, Ruotsi) on uransa lopettanut ruotsalainen jalkapalloilija. Hän oli pelipaikaltaan puolustava keskikenttäpelaaja. Veikkausliigassa Carlsson pelasi yhteensä 68 ottelua ja teki yhden maalin. == Aiheesta muualla == * Carlsson IFK Mariehamnin sivuilla * Carlsson Veikkausliigan sivuilla == Lähteet == * Veikkausliigan Hall of Fame === Viitteet === Luokka:Ruotsalaiset jalkapalloilijat Luokka:Vuonna 1981 syntyneet Luokka:Elävät henkilöt
Roskilden hiippakunta

Roskilden hiippakunta () on yksi Tanskan kansankirkon hiippakunnista. Roskilden hiippakunta perustettiin 1022. Hiippakuknta käsitti silloin Skoonen ja Sjællandin, Skooneen perustettiin kuitenkin oma hiippakunta, Lundin hiippakunta 1060. Reformaation jälkeen hiippakunnan nimi muuttui Sjællandin hiippakunnaksi 1537. Vuonna 1536 Roskilden piispasta tuli Tanskan evankelis- luterilaisen kirkon primas, johtava piispa. Piispa asui Kööpenhaminassa, mutta Roskilden tuomiokirkko oli hiippakunnan tuomiokirkko. Nykyuinen hiippakunta muodostettiin vuonna 1922, kun Sjellannin hiippakunta jaettiin Kööpenhaminan ja Roskilden hiippakuntiin. Hiippakunnan pääkirkko on Roskilden tuomiokirkko Roskilden kaupungissa. == Rovastikunnat == * Greve-Solrødin rovastikunta * Holbækin rovastikunta * Kalundborgin rovastikunta * Køgen rovastikunta * Lejren rovastikunta * Næstvedin rovastikunta * Odsin ja Skippingen rovastikunta * Ringsted-Sorøn rovastikunta * Roskilden tuomiorovastikunta * Skælskørin rovastikunta * Slagelsen rovastikunta * Stege-Vordingborgin rovastikunta * Tryggevælden rovastikunta == Piispat == * 1923–1934: Henry Fonnesbech-Wulff * 1935–1953: Axel Rosendal * 1953–1969: Gudmund Schiøler * 1969–1980: Hans Kvist * 1980–1997: Bertil Wiberg * 1997–2008: Jan Lindhardt * 2008–2022 Peter Fischer-Møller * 2022–: Ulla Thorbjørn Hansen == Lähteet == == Aiheesta muualla == * Viralliset sivut Luokka:Tanskan kansankirkon hiippakunnat
Helsingørin hiippakunta

Helsingørin hiippakunta () on yksi Tanskan kansankirkon hiippakunnista. Hiippakunta koostuu Pääkaupunkialueesta, pois lukien Dragørin, Bornholmin, Frederiksbergin, Kööpenhaminan ja Tårnbyn kunnat, jotka ovat osa Kööpenhaminan hiippakuntaa. Helsingørin hiippakunnan pääkirkko on Helsingørin tuomiokirkko Helsingørin kaupungissa. Hiippakunta muodostettiin 1. tammikuuta 1961 erottamalla se Kööpenhaminan hiippakunnasta. Siten on Tanskan nuorin hiippakunta ja se on asukasmäältään suurin Tanskan hiip̟pakunnista, ja kirkon jäseniä on alueen asukkaista noin 67 prosenttia. == Rovastikunnat == * Ballerup-Furesøn rovastikunta * Fredensborgin rovastikunta * Frederikssundin rovastikunta * Frederiksværkin rovastikunta * Gentoften rovastikunta * Gladsaxe-Herlevin rovastikunta * Glostrupin rovastikunta * Helsingørin tuomiorovastikunta * Hillerødin rovastikunta * Høje Taastrupin rovastikunta * Kongens Lyngbyn rovastikunta * Rudersdalin rovastikunta * Rødovre-Hvidovren rovastikunta == Piispat == * 1961–1980: J.B. Leer-Andersen * 1980–1995: Johannes Johansen * 1995–2021: Lise-Lotte Rebel * 2021→ Peter Birch == Lähteet == == Aiheesta muualla == * Viralliset sivut Luokka:Tanskan kansankirkon hiippakunnat
Paavo Warén

Paavo Filemon Warén (20. toukokuuta 1872 Suonenjoki – 21. elokuuta 1933 Helsinki) oli suomalainen toimittaja, suomentaja ja filosofian maisteri. Warénin vanhemmat olivat kirkkoherra, rovasti Johan Warén ja Adolfina Maria Aschan. Hän pääsi ylioppilaaksi Helsingin suomalaisesta normaalilyseosta 1890 ja opiskeli Helsingin yliopistossa valmistuen filosofian kandidaatiksi ja maisteriksi 1897. Warén oli Suomen Liikemiesten Kauppaopiston opettajana 1899–1925, Helsingin Sanomien ensimmäisenä päätoimittajana vuosina 1904–1905 sekä ulkoasiainministeriön sanomalehtijaoston ja -toimiston jaostosihteerinä ja toimistosihteerinä vuodesta 1918. Warén suomensi myös kirjallisuutta. Hänen käännöksiinsä kuuluivat mm. Émile Zolan Ansa. Paavo Warén oli naimisissa Aili Maria Telénin (k. 1929) kanssa 1901–1929 == Teoksia == * Saksalainen kauppakirjeenvaihto : Suomen kauppaoppilaitoksia varten - Deutsche Handelskorrespondenz für finnische Handelslehranstalten. Suomen liikemiesten kauppaopiston julkaisuja 14. Otava 1910, 2. painos 1918 == Suomennoksia == * Philipp Friedrich Wilhelm Oertel : Konstantinopelin valloitus : kertomus Turkin vallan perustamisajoilta ; kansalle ja nuorisolle kertonut W. O. von Horn. U. W. Telén ja K., Kuopio 1902 * Émile Zola : Ansa : yhteiskunnallinen kuvaus Pariisin työväen elämästä toisen keisarikunnan aikana, kuuluva romaanisarjaan Rougon-Macquartin suku ; ranskankielestä suomentanut Paavo Warén. Emil Vainio, Helsinki 1903-1904 (alkuteos L'assommoir) * Émile Zola : Totuus. Otavan romaanisarja 15. Eero Erkko, Helsinki 1902-03 * Max Maurey : Apteekkari : yksinäytöksinen näytelmä. Näytelmäkirjallisuutta n:o 123. U. W. Telén, Kuopio 1910 == Lähteet == * * == Kirjallisuutta == * Luokka:Suomentajat Luokka:Suomalaiset päätoimittajat Luokka:Vuonna 1872 syntyneet Luokka:Vuonna 1933 kuolleet
Lolland-Falsterin hiippakunta

Lolland-Falsterin hiippakunta () on yksi Tanskan kansankirkon hiippakunnista. Hiippakunta koostuu Lollandista ja Falsterista ja sen pääkirkkona toimii Maribon tuomiokirkko. Hiippakunta muodostettiin vuonna 1803 erottamalla se Fyenin hiippakunnasta. Lolland-Falsterin hiippakunta on Tanskan pienin hiippakunta. 300px|thumb|Hiippakunnan tuomiokirkko on Maribon tuomiokirkko. == Rovastikunnat == * Maribon tuomiorovastikunta * Länsi-Lollandin rovastikunta * Itä-Lollandin rovastikunta * Falsterin rovastikunta == Piispat == * 1803–1805: Andreas Birch * 1805–1831: Peter Outzen Boisen * 1831–1842: Rasmus Møller * 1843–1845: Gerhard Peter Brammer * 1845–1848: Peter Christian Stenersen Gad * 1849–1854: Ditlev Gothard Monrad * 1854–1856: Jørgen Hjort Lautrup * 1856–1871: Severin Claudius Wilken Bindesbøll * 1871–1887: Ditlev Gothard Monrad * 1887–1899: Hans Valdemar Sthyr * 1899–1903: Henrik Christian von Leunbach * 1903–1907: Hans Sophus Sørensen * 1907–1923: Caspar Wegener * 1923–1942: Johan John Aschlund Ammundsen * 1942–1950: Niels Munk Plum * 1950–1964: Halfdan Høgsbro * 1964–1969: Haldor Hald * 1969–1996: Thorkild E. Græsholt * 1996–2005: Holger Jepsen * 2005–2017: Steen Skovsgaard * 2017→ Marianne Gaarden == Aiheesta muualla == * Viralliset sivut Luokka:Tanskan kansankirkon hiippakunnat
Aimee Teegarden

Aimee Richelle Teegarden (s. 10. lokakuuta 1989 Downey, Kalifornia) on yhdysvaltalainen näyttelijä, joka tunnetaan parhaiten televisiosarjasta Unelmien kentät (2006–2011). Los Angelesin alueella kasvanut Teegarden aloitti uransa mainoksissa varhain toisella kymmenellään ja teki 13-vuotiaasta myös mallin töitä. High schoolin hän suoritti kotiopetuksessa ja valmistui 16-vuotiaana. Samoihin aikoihin Teegarden sai roolin Unelmien kentistä. Hän esitti sarjassa joukkueen valmentajan tytärtä Julie Tayloria kaikki viisi tuotantokautta. Hänellä oli uransa alkuvuosina pieniä rooleja myös esimerkiksi televisiosarjoissa Todistettavasti syyllinen, Hannah Montana, Ned’s Declassified ja 90210 Teegarden esiintyi vuonna 2011 Disneyn elokuvan Prom pääosassa ja Wes Cravenin kauhuelokuvassa Scream 4. Vuonna 2012 hänet valittiin The CW:lle suunnitellun The Selection -sarjan pääosaan. Pilottijakso kuvattiin kahdesti, mutta lopulta kanava päätyi luopumaan sarjan tekemisestä. Vuonna 2014 Teegarden esiintyi pääosassa The CW:n sarjassa Star-Crossed – Maailmat vastakkain, ja syksyllä 2016 hän näytteli ABC:n Notorious-sarjassa. Maaliskuussa 2015 Teegarden sai roolin kauhuelokuvasta Rings, joka sai ensi- iltansa vuonna 2017. ==Filmografia== === Elokuvat === Vuosi Elokuva Rooli Huomioita 2005 Sailing for Madagascar Bette Warren lyhytelokuva 2009 The Perfect Age of Rock 'n' Roll Annie Genson 2009 Call of the Wild Tracy 2009 For Sale by Owner Elenore Dare 2010 Beautiful Wave Nicole Davenport 2011 Scream 4 Jenny Randall 2011 Prom Nova Prescott 2011 Beneath the Darkness Abby 2012 Strain – lyhytelokuva 2013 Love and Honor Juniper / Jane 2016 Bakery in Brooklyn Vivien 2017 Rings Skye === Televisio === Vuosi Sarja Rooli Huomioita 2003 Todistettavasti syyllinen Tina Bayes (1990) jakso ”Churchgoing People” 2006 Hannah Montana Melissa jakso ”You’re So Vain, You Probably Think This Zit is About You” 2006–2011 Unelmien kentät Julie Taylor vakirooli, 73 jaksoa 2007 Ned’s Declassified Girl #2 [Sasha] jakso ”Boys & Girls” 2009 90210 Rhonda Kimble 3 jaksoa 2009 C.S.I. Miami Brianna Faber jakso ”Divorce Party” 2009 Totuuden miekka Annabelle jakso ”Touched” 2010 C.S.I. Molly Sinclair jakso ”World’s End” 2012 Punk’d omana itsenään jakso ”Kellan Lutz” 2013 Call Me Crazy: A Five Film Olivia televisioelokuva, osio ”Grace” 2014 Star-Crossed – Maailmat vastakkain Emery Whitehill päärooli, 13 jaksoa 2016 The Ranch Nikki 2 jaksoa 2016 Notorious Ella Benjamin vakirooli, 10 jaksoa == Lähteet == Luokka:Yhdysvaltalaiset televisionäyttelijät Luokka:Vuonna 1989 syntyneet Luokka:Elävät henkilöt
Aalborgin hiippakunta

Aalborgin hiippakunta () on yksi Tanskan kansankirkon hiippakunnista. Hiippakunta perustettiin vuonna 1554. Sen piispanistuin sijaitsi alun perin Børglumin luostarissa, mutta uskonpuhdistuksen myötä se siirrettiin 29. syyskuuta vuonna 1554 Budolfin kirkkoon Aalborgiin. 300px|thumb|Hiippakunnan tuomiokirkko on Aalborgin tuomiokirkko, joka tunnetaan myös Budolfin kirkkona. == Rovastikunnat == * Brønderslevin rovastikunta * Frederikshavnin rovastikunta * Hadsundin rovastikunta * Pohjois-Hjørringin rovastikunta * Etelä-Hjørringin rovastikunta * Jammerbugtin rovastikunta * Morsøn rovastikunta * Rebildin rovastikunta * Sydthyn rovastikunta * Thistedin rovastikunta * Aalborg Budolfin rovastikunta * Pohjois-Aalborgin rovastikunta * Länsi-Aalborgin rovastikunta * Itä-Aalborgin rovastikunta == Piispat == * 1554–1557: Laurids Nielsen * 1557–1587: Jørgen Mortensen Bornholm * 1587–1609: Jacob Holm * 1609–1642: Christen Hansen Riber * 1642–1668: Anders Andersen Ringkjøbing * 1668–1672: Morits Kønning * 1672–1683: Mathias Foss * 1683–1693: Henrik Bornemann * 1693–1708: Jens Bircherod * 1708–1735: Frands Thestrup * 1735–1737: Christoffer Mumme * 1737–1778: Broder Brorson * 1778–1806: Christian Beverlin Studsgaard * 1806–1827: Rasmus Jansen * 1833–1851: Nikolai Fogtmann * 1851–1856: S. C. W. Bindesbøll * 1856–1875: P. C. Kierkegaard * 1875–1888: P. E. Lind * 1888–1900: V. C. Schousboe * 1900–1905: Fredrik Nielsen * 1905–1915: Christen Møller * 1915–1930: Christian Ludwigs * 1930–1940: Paul Oldenbourg * 1940–1950: D. von Huth Smith * 1950–1975: Erik Jensen * 1975–1991: Henrik Christiansen * 1991–2010: Søren Lodberg Hvas * 2010→ Henning Toft Bro == Aiheesta muualla == * Viralliset sivut Luokka:Tanskan kansankirkon hiippakunnat
Ruotsin Grand Prix 1977

Ruotsin Grand Prix 1977 oli Formula 1 -sarjan osakilpailu, joka ajettiin 16. kesäkuuta 1977 Scandinavian Racewayn radalla. Kilpailun voitti Jacques Laffite. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 26 Jacques Laffite Ligier-Matra 72 1.46.56,4 8 9 2 2 Jochen Mass McLaren-Ford 72 + 8,449 9 6 3 12 Carlos Reutemann Ferrari 72 + 14,369 12 4 4 4 Patrick Depailler Tyrrell-Ford 72 + 16,308 6 3 5 7 John Watson Brabham-Alfa Romeo 72 + 18,735 2 2 6 5 Mario Andretti Lotus-Ford 72 + 25,277 1 1 7 22 Clay Regazzoni Ensign-Ford 72 + 31,266 14 8 34 Jean-Pierre Jarier Penske-Ford 72 + 1.04,567 17 9 16 Jackie Oliver Shadow-Ford 72 + 1.22,479 16 10 8 Hans Joachim Stuck Brabham-Alfa Romeo 71 + 1 krs. 5 11 30 Brett Lunger McLaren-Ford 71 + 1 krs. 22 12 1 James Hunt McLaren-Ford 71 + 1 krs. 3 13 24 Rupert Keegan Hesketh-Ford 71 + 1 krs. 24 14 31 David Purley LEC-Ford 70 + 2 krs. 19 15 27 Patrick Nève March-Ford 69 + 3 krs. 20 16 25 Harald Ertl Hesketh-Ford 68 + 4 krs. 23 17 17 Alan Jones Shadow-Ford 67 + 5 krs. 11 18 28 Emerson Fittipaldi Fittipaldi-Ford 66 + 6 krs. 18 19 6 Gunnar Nilsson Lotus-Ford 64 Laakerit 7 Kesk. 10 Ian Scheckter March-Ford 61 Vaihteet 21 Kesk. 19 Vittorio Brambilla Surtees-Ford 52 Polttoaineen syöttö 13 Kesk. 11 Niki Lauda Ferrari 47 Ohjautuvuus 15 Kesk. 20 Jody Scheckter Wolf-Ford 29 Ulosajo 4 Kesk. 3 Ronnie Peterson Tyrrell-Ford 7 Sytytys 10 DNQ 9 Alex Ribeiro March-Ford DNQ 36 Emilio de Villota McLaren-Ford DNQ 18 Larry Perkins Surtees-Ford DNQ 33 Boy Hayje March-Ford DNQ 39 Hector Rebaque Hesketh-Ford DNQ 35 Conny Andersson BRM DNQ 32 Mikko Kozarowitzky March-Ford == Lähteet == * Ruotsin GP 1977 – F1-ruutu Luokka:Ruotsin Grand Prix Luokka:Formula 1 -kausi 1977
Sinineontetra

Sinineontetra (Paracheirodon simulans) on läheistä sukua kardinaalitetralle ja neontetralle, mutta se on niitä kumpaakin hieman pienempi. Sinineontetrasta on hiljattain tullut suosittu akvaariokala. ==Alkuperä== Sinineontetra on kotoisin Amazonasin vesistöstä, Etelä-Amerikasta. Se löydettiin vuonna 1962. Suurin osa sinineontetroista on luonnosta pyydystettyjä. Niitä tavataan Koillis-Brasiliasta Rio Negrosta Kolumbiaan ja Venezuelaan Orinoco-jokeen ulottuvalta alueelta. Niiden luontaisessa elinympäristössä puut varjostavat jokia, joten vedessä on varsin hämärää.Animal Diversity Web ==Koko ja ulkonäkö== Sinineontetra on kuin pieni neontetra, jolta lähes puuttuu alempi punainen raita. Aikuinen sinineontetra on harvoin yli 3 cm pitkä, tavallinen aikuispituus on noin 2–3 cm. ==Käyttäytyminen== Sinineontetra on tetroista arimpia ja se myös liikkuu monia muita tetroja hieman tiiviimmin parvessa. Arkana kalana se tarvitsee suuren parven ympärilleen. Sininoentetraparvessa tulisikin olla aina ainakin 15–20 yksilöä, mieluiten enemmänkin. Mitä suurempi sinineontetraparvi on, sitä paremmin ne viihtyvät. Akvaarion tulisi olla vähintään 40–50 litran vetoinen ja runsaskasvinen. Tämän kokoisessa akvaariossa voidaan pitää noin viittätoista sinineontetraa ilman muita kaloja. Parhaimmillaan sinineontetra on akvaarion ainoana parvikalana, eikä pienen akvaarion keskivedessä tarvitsisi ollakaan kuin suuri parvi näitä kaloja. Sinineontetrojen seuraan sopivia muita parvikaloja ovat mm. kardinaalitetra ja erityyppiset kiilakyljet, kuten kiilakylki ja rusokiilakylki. Pohjakaloiksi soveltuvat kalat jotka eivät syö sinineontetroja, esimerkiksi pienet monniset, piikkisilmät ja monet imumonnit. Alle 100-litraisiin voi sinineontetrojen seuraksi asuttaa esimerkiksi sukarapuja. ==Vesiarvot== Sinineontetra on kotoisin tummista rehevistä vesistä, joiden pohjalla on lehtikariketta. Tumma pohja ja tausta ovat myös sinineontetralle eduksi. Veden tulisi olla 24–27-asteista ja pH:n 6–7. Veden tulisi olla myös hyvin pehmeää. Turvelisäys on tälle kalalle hyödyksi.Akvaariokeskus ==Ruokinta== Koska suurin osa sinineontetroista on luonnosta pyydystettyjä, voivat ne olla varsinkin aluksi huonoja syömään teollisia ruokia. Parhaiten niille maistuvat pakastetut hyönteiset, kuten pakastesurviaiset. ==Lisääntyminen== Lisääntyminen samanlainen, kuin kardinaalitetralla. == Lähteet == ==Aiheesta muualla== * Luokka:Akvaariokalat Luokka:Tetrat
Bretten

Bretten on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Kaupunki sijaitsee noin 23 kilometriä koilliseen Karlsruhesta, ja se on Bruchsalin ja Ettlingenin jälkeen Karlsruhen piirikunnan kolmanneksi suurin kaupunki. Bretten on saanut lisänimen Melanchthonstadt sen kenties kuuluisimman asukkaan, humanisti Philipp Melanchthonin, mukaan. Brettenissä oli 30 046 asukasta kesäkuun 2022 lopussa, ja sen pinta-ala on 71,1 neliökilometriä. == Maantiede == Bretten sijaitsee Kraichgaun alueella Walzbach- ja Saalbachjokien läheisyydessä. Se sijaitsee 23 kilometriä koilliseen Karlsruhesta, 39 kilometriä lounaaseen Heilbronnista ja 17 kilometriä pohjoiseen Pforzheimista. Kaupunki on jaettu ydinkaupunkiin () ja yhdeksään kaupunginosaan (). == Historia == Varhaisin tunnettu maininta Brettenistä on peräisin vuodelta 767. Maininta ilmestyi Lorschin koodeksissa. Kaupunki tunnettiin tuolloin nimellä Villa Breteheim. Brettenille myönnettiin viralliset kaupunginoikeudet vuonna 1254. Philipp Melanchthon syntyi kaupungissa vuonna 1497. Bretten tuhoutui Pfalzin kruununperimyssodassa vuonna 1689. Vuonna 1821 kaupunkiin rakennettiin ensimmäinen synagoga, joka tuhottiin muiden saksalaisten synagogien tavoin natsien kristalliyönä vuonna 1938. Vuosien 1971 ja 1975 välillä Bretteniin liitettiin yhdeksän naapurikuntaa. Liitosten myötä kaupungin väkiluku ylitti 20 000 asukkaan rajan. == Ystävyyskaupungit == * Hemer (Saksa, vuodesta 1979) * Longjumeau (Ranska, vuodesta 1981) * Condeixa-a-Nova (Portugali, vuodesta 1985) * Wittenberg (Saksa, vuodesta 1990) * Pontypool (Iso-Britannia, vuodesta 1994) * Bellegarde-sur-Valserine (Ranska, vuodesta 2001) == Lähteet == == Aiheesta muualla == * Brettenin kaupungin viralliset Internet-sivut Luokka:Baden-Württembergin kunnat Luokka:Karlsruhen piirikunta Luokka:Saksan kaupungit
Jalkapallon Afrikan-mestaruuskilpailut 1962

Jalkapallon Afrikan-mestaruuskilpailut 1962 järjestettiin Addis Abebassa, Etiopiassa. Turnaus oli järjestyksessään kolmas jalkapallon afrikanmestaruuskilpailu. Etiopiassa järjestettyyn turnaukseen osallistui neljä maata, turnausta edeltäviin karsintoihin osallistui seitsemän maata Isäntämaa Etiopia ja hallitseva mestari Yhdistynyt Arabitasavalta selviytyivät turnaukseen ilman karsintaa. Maanosan mestaruuden voitti Etiopia. ==Karsinnat== Vuoden 1962 jalkapallon Afrikanmestaruuskilpailut olivat ensimmäiset, joihin järjestettiin karsinnat ennen varsinaista turnausta. Hallitseva mestari Egypti ja isäntämaa Etiopia selviytyivät turnaukseen ilman karsintoja. Varsinaiseen turnaukseen karsintojen kautta selviytyivät Tunisia ja Uganda. ===Joukkueet=== * * * * == Ottelut == ===Välierät=== ===Pronssiottelu=== ===Loppuottelu=== ==Sijoitukset== Sija Joukkue 4 == Lähteet == Luokka:Jalkapallon Afrikan-mestaruuskilpailut Afrikan- mestaruuskilpailut Luokka:Etiopian urheilutapahtumat Afrikan- mestaruuskilpailut 1962 Luokka:Addis Abeba
Peenemünde

Peenemünde on kunta Mecklenburg-Etu-Pommerin osavaltiossa Saksassa. Asukasluku oli vuonna 2012 yhteensä 264 henkeä.Bevölkerungsstand der Kreise, Ämter und Gemeinden in Mecklenburg-Vorpommern 31.12.2012. Statistisches Amt Mecklenburg- Vorpommern. Viitattu 14.8.2013. Peenemündessa sijaitsi vuodesta 1937 alkaen natsi-Saksan asevoimien tutkimuskeskus Heeresversuchsstelle Peenemünde. Keskuksessa kehitettiin muun muassa Wasserfall- ja V2-ohjukset, ja sen johtajana oli Wernher von Braun. Peenemünden teollista historiaa esitellään sen teknisessä museossa (). Museossa on esillä monenlaisia sotilasilmailuun ja ohjuksiin liittyviä esineitä. Museo kuuluu Euroopan teollisen perinteen reittiin. ==Lähteet== Luokka:Mecklenburg-Etu-Pommerin kunnat Luokka:Euroopan teollisen perinteen reitti
I Have a Dream

I Have a Dream () on Martin Luther Kingin puhe, jossa hän esitti toiveensa mustan ja valkoisen väestön välillä vallitsevasta rauhasta ja tasa-arvosta. King piti puheensa yli 250 000 kansalaisoikeuksien puolustajalle Washingtonissa Lincoln Memorialin edustalla suurmielenosoituksessa 28. elokuuta 1963. Puheen ansiosta rotuerottelun vastustajat saatiin liikkeelle. Vuonna 1964 hyväksytyn kansalaisoikeuslain on katsottu saaneen myötätuulta puheen vuoksi. Toisaalta puhe lisäsi myös Kingin vastustajia.Montefiore 2008. King vetosi puheessa Yhdysvaltain itsenäisyysjulistukseen ja perustuslakiin. Osa puheesta vastasi sisällöltään aikaisempaa Kingin puhetta, jonka hän piti Detroitissa kesäkuussa 1963. Puhe alkoi seuraavasti: > Sata vuotta sitten suuri amerikkalainen, jonka symbolisessa varjossa > seisomme tänään, allekirjoitti vapautusjulistuksen. Tämä merkittävä julistus > oli kuin valonhohtoinen toivon majakka miljoonille neekeriorjille, jotka > olivat kärventyneet epäoikeudenmukaisuuden loimottavissa liekeissä. Se tuli > riemuisana päivänkajona päättämään heidän vankeutensa pitkän yön. Mutta sata > vuotta myöhemmin neekeri ei vieläkään ole vapaa. Vuonna 1999 tehdyssä kyselyssä ”I Have a Dream” valittiin 1900-luvun parhaaksi yhdysvaltalaiseksi puheeksi. ==Lähteet== * === Viitteet === == Aiheesta muualla == * American Rhetoric: Martin Luther King, Jr. - I Have a Dream . Luokka:1963 Luokka:Puheet Luokka:Yhdysvaltain historia Luokka:Englanninkieliset sanat ja sanonnat
Karlsruhen piirikunta

Karlsruhen piirikunta () on piirikunta saksalaisessa Baden-Württembergin osavaltiossa. Se kuuluu Karlsruhen hallintopiiriin, ja sen hallintokaupunkina toimii Karlsruhe, joka ei kuitenkaan kuulu itse piirikuntaan vaan on piiritön kaupunki (). Piirikunnan suurin kaupunki on Bruchsal. Piirikunnan pinta-ala on 1 085 neliökilometriä, ja sen alueella asui kesäkuun 2021 lopussa 447 868 asukasta., == Kaupungit ja kunnat == Karlsruhen piirikunnassa on 32 kuntaa, joista 9 on kaupunkeja. Alla on esitetty kunnat ja niiden väkiluku 30. kesäkuuta 2021. Kunnat # Bad Schönborn (12 870) # Dettenheim (6 695) # Eggenstein-Leopoldshafen (16 588) # Forst (8 101) # Gondelsheim (4 018) # Graben-Neudorf (12 245) # Hambrücken (5 560) # Karlsbad (15 946) # Karlsdorf- Neuthard (10 754) # Kronau (5 913) # Kürnbach (2 365) # Linkenheim-Hochstetten (12 045) # Malsch (14 548) # Marxzell (4 938) # Oberderdingen (11 431) # Oberhausen-Rheinhausen (9 595) # Pfinztal (18 704) # Sulzfeld (4 874) # Ubstadt-Weiher (13 104) # Waldbronn (13 071) # Walzbachtal (9 827) # Weingarten (10 394) # Zaisenhausen (1 826) Kaupungit # Bretten (29 761) # Bruchsal (45 566) # Ettlingen (39 313) # Kraichtal (14 709) # Östringen (13 056) # Philippsburg (13 752) # Rheinstetten (20 223) # Stutensee (24 967) # Waghäusel (21 109) == Lähteet == == Aiheesta muualla == * Piirikunnan verkkosivut *
Ettlingen

Ettlingen on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Se on noin 39 600 asukkaallaan Bruchsalin jälkeen Karlsruhen piirikunnan toiseksi suurin kaupunki. == Maantiede == Ettlingen sijaitsee pohjoisen Schwarzwaldin alueen juurella. Kaupungin läpi virtaa Reinin sivujokiin lukeutuva 45-kilometrinen Alb. Kaupunki on jaettu ydinkaupunkiin () ja kuuteen kaupunginosaan (). Kaupunginosia ovat Bruchhausen, Ettlingenweier, Oberweier, Schluttenbach, Schöllbronn ja Spessart. == Historia == Varhaisin tunnettu maininta Ettlingenistä on peräisin elsassilaisen Weißenburgin luostarin asiakirjasta vuodelta 788. Asiakirjassa Ettlingen tunnetaan nimellä Ediningom. Vuonna 965 Pyhän saksalais-roomalaisen keisarikunna keisari Otto I Suuri myönsi sille kauppaoikeudet. Kaupunkioikeudet Ettlingenille myönsi keisari Henrik VI vuonna 1192. Vuonna 1689 Ranskan kuninkaan Ludvig XIV:n joukot polttivat Ettlingenin maan tasalle Pfalzin perimyssodassa ja kaupunki jouduttiin rakentamaan uudelleen.Geschichtliche Zeittafel der Stadt Ettlingen Ettlingenin asukasluku ylitti 20 000 asukkaan rajan vuonna 1970. Kaupunkiin liitettiin 1970-luvulla Baden-Württembergin kuntauudistuksen yhteydessä kuusi kuntaa: vuonna 1972 Spessart ja vuonna 1974 Ettlingenweier, Bruchhausen, Oberweier, Schluttenbach ja Schöllbronn. == Ystävyyskaupungit == * Épernay (Ranska, vuodesta 1953) * Middelkerke (Belgia, vuodesta 1971) * Clevedon (Iso-Britannia, vuodesta 1980) * Löbau (Saksa, vuodesta 1990) * Hatsina (Venäjä, vuodesta 1992) * Menfi (Italia, vuodesta 2007) == Kuvia == Ettlingen-28-Stadtpark- Eisenplastik-2021-gje.jpg Ettlingen-Schloss-30-2020-gje.jpg Ettlingen- Schloss-54-Ostfassade-2021-gje.jpg Ettlingen-Skulpturengarten-04-2021-gje.jpg Ettlingen-St Martin-02-2021-gje.jpg Ettlingen-St Martin-34-Beichtstuhl-2021-gje.jpg Ettlingen-Herz-Jesu-Kirche-114-2021-gje.jpg Ettlingen-Herz-Jesu-Kirche-204-zum Chor-2021-gje.jpg == Lähteet == == Aiheesta muualla == * Viralliset sivut Luokka:Baden-Württembergin kunnat Luokka:Karlsruhen piirikunta Luokka:Saksan kaupungit
Patrik Rikama-Hinnenberg

Patrik Rikama-Hinnenberg (aik. Rikama, s. 8. helmikuuta 1983 Vantaa) on entinen suomalainen jalkapalloilija. Hän oli pelipaikaltaan oikea laitapuolustaja. Rikama-Hinnenberg on edustanut juniorivuosinaan Vantaan Jalkapalloseuraa ja Helsingin Jalkapalloklubia. Läpimurtoa HJK:ssa edustustasolle ei kuitenkaan tullut ja hän pelasi vain yhdessä liigaottelussa – tämä kaudella 2004. Kaudeksi 2005 hän siirtyi Ykkösen Atlantikseen, jota hän edusti kahden vuoden ajan. Kaudeksi 2007 Rikama vaihtoi Atlantiksen IFK Mariehamniin, jossa hän teki läpimurtonsa Veikkausliiga-tasolle. Hän pelasi neljänä kautena 71 ottelua ja teki yhden maalin. Neljän Maarianhaminan-kauden jälkeen vuonna 2011 Rikama siirtyi Ruotsiin Superettanissa pelanneeseen GIF Sundsvalliin vuoden sopimuksella. Saman vuoden kesänä pelaaja ja GIF Sundsvall tekivät myös jatkosopimuksen ja kauden päätteeksi seura nousi maan pääsarja Allsvenskaniin. Allsvenskan-kaudella Rikama kuitenkin jäi vähäiselle peliajalle. Helmikuussa 2013 hän siirtyi Bulgarian liigan Etariin. Kausi jäi siellä kuitenkin kesken seuran ajauduttua talousvaikeuksiin. Elokuussa 2013 Rikama-Hinnenberg palasi Suomeen ja liittyi Ykkösessä pelanneeseen Valkeakosken Hakaan loppukauden pituisella sopimuksella. == Lähteet == * Veikkausliigan Hall of Fame * Patrik Rikaman tilastoja footballtransfer.comissa === Viitteet === Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Clannad (visual novel)

Clannad () on japanilainen visual novel -videopeli, joka on julkaistu vuonna 2004. Clannadista on tehty useita sovituksia muihin medioihin: neljä mangasarjaa, animaatioelokuva ja kaksi anime-sarjaa, sarjakuvalehtiä ja kuunnelmia. Clannad on korkealle arvostettu esimerkki, mitä visual novel -lajityypillä voi tehdä. == Lähteet == == Aiheesta muualla == * Luokka:Visual novel -pelit tl:Clannad (anime)
Friedrich Hildebrandt

Friedrich Hildebrandt (19. syyskuuta 1898 Kiekindemark, Mecklenburg, Saksa – 6. marraskuuta 1948 Landsberg am Lech, Baijeri, Saksa) oli SS-kenraali, natsien aluejohtaja eli Gauleiter ja tuomittu sotarikollinen. Nuoruudessaan hän oli maatyöläinen. Hän liittyi Saksan kansallissosialistiseen puolueeseen varhain, ja hänestä tuli Mecklenburgin Gauleiter. Hän oli samassa virassa myös Lyypekissä. Hän oli myös vartijana Dachaun keskitysleirillä. Sodan jälkeen hän jäi liittoutuneiden vangiksi. Hänet asetettiin syytteeseen Dachaun oikeudenkäynneissä sekä ilmavoimien henkilöstön oikeudenkäynnissä ja tuomittiin kuolemaan sotarikoksista. Hänet hirtettiin Landsbergin vankilassa 1948. Luokka:NSDAP:n aluejohtajat Luokka:SS-kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1898 syntyneet Luokka:Vuonna 1948 kuolleet
Teva Pharmaceutical Industries

Teva Pharmaceutical Industries Ltd () on israelilainen lääkevalmistaja, jonka pääkonttori on Petah Tikvassa Israelissa. Yhtiö valmistaa pääasiassa rinnakkaislääkkeitä, mutta se on kehittänyt myös alkuperäislääkkeitä, joista tunnetuimmat ovat MS-taudin hoidossa käytettävä glatirameeriasetaatti (Copaxone), Parkinsonin taudin hoidossa käytettävä rasagiliini (Azilect) sekä migreenin estohoitoon tarkoitettu fremanetsumabi (Ajovy). Teva on maailman suurin geneeristen lääkkeiden valmistajahttps://www.tevagenerics.com . Yhtiö myy Suomessa rinkkaislääkkeitä nimillä Ratiopharm, Teva ja Actavis. Vuonna 2014 yrityksen liikevaihto oli 20,3 miljardia USD ja työntekijöitä 43 000\. Valtaosa yrityksen tuotannosta viedään Yhdysvaltoihin. Yhtiöllä on Suomessa tytäryhtiö Teva Finland Oy, jonka aputoiminimiä ovat Ratiopharm ja Actavis. Teva Finland Oy:n toimitusjohtaja on Tommie Jern. == Rinnakkaislääketoiminta == === Ratiopharm === Elokuussa 2010 yhtiö osti saksalaisen rinnakkaislääkkeiden valmistajan Ratiopharmin. Ratiopharm oli oston aikoihin yksi Euroopan isoimmista rinnakkaislääkevalmistajista. === Actavis === Heinäkuussa 2015 Allergan suostui myymään rinnakkaislääkkeiden valmistamiseen ja myyntiin erikoistuneen tytäryhtiönsä, Actavis Generics:n Tevalle 40,5 miljardilla dollarilla. Samalla Teva luopui aiemmista pyrkimyksistään ostaa Mylan. Täyttääkseen kaupaan liittyvät juridiset vaatimukset Teva myi runsaasti omistamiaan lääkepatentteja useille eri ostajille. Vuonna 2016 Actavis-kauppa saatiin päätökseen. Kun 39 miljardia dollaria maksaneen Actavis Genericsin osto oli suoritettu, Teva ilmoitti pienemmästä sopimuksesta Allerganin kanssa sopien ostavansa Allerganin lääkkeiden levitysyhtiö Andan 500 miljoonalla dollarilla. ==Lähteet== == Aiheesta muualla == Luokka:Israelilaiset yritykset Luokka:Lääkevalmistajat Luokka:Pörssiyhtiöt
Terakoya

Terakoyat () olivat yksityisiä kouluja, joissa opetettiin kirjoittamista, lukemista ja laskemista tavallisten japanilaisten lapsille Edo-kaudella. Sana terakoya on peräisin sanasta terako (寺子, ’temppelilapsi’), joka viittasi Japanin keskiajalla buddhalaisessa temppelissä opiskelua varten asuneeseen lapseen. Vaikka Edo-kaudella opetus ei tapahtunutkaan enää temppeleissä, sana jäi sellaisenaan käyttöön. == Historia == Ensimmäiset terakoyat ilmaantuivat 1600-luvun alussa. Ne kehittyivät buddhalaisiin temppeleihin perustetuista koulutuslaitoksista. Ennen Edo-kautta julkista koulutusta oli saatavilla vain samuraiden ja hallitsevan luokan lapsille, mutta kauppiasluokan nousu kauden puolivälissä lisäsi huomattavasti terakoya-koulujen suosiota, sillä ne olivat yleisiä sekä suurissa kaupungeissa kuten Edossa ja Osakassa mutta myös maaseudulla. Niiden osanottaja-aste nousi 70 prosenttiin Edossa 1700-luvun lopussa ja 1800-luvun alussa. Terakoyat lakkautettiin Meiji-kaudella, kun Japanin hallitus laati uuden koulutusjärjestelmäasetuksen vuonna 1872. Julkisissa kouluissa käyminen tehtiin nyt pakolliseksi, jotta koko väestölle saataisiin annettua asianmukainen peruskoulutus. == Opetus == Terakoya- kouluissa keskityttiin lukemiseen ja kirjoittamiseen, mutta niissä opetettiin myös ylimääräisiä aineita, kuten laskemista helmitaululla (soroban), historiaa ja maantietoa. Niissä opetettiin myös tytöille ompelua, teeseremoniaa, ikebanaa ja muita käsityötaitoja. Oppitunnit pidettiin yleensä samuraiden, buddhalaisten pappien tai jopa tavallisten kansalaisten yksityiskodeissa. Opettajat, joita kutsuttiin nimillä shishō () tai tenarai shishō (), olivat pääasiassa tavallisia japanilaisia, mutta myös samurait ja buddhalainen papisto toimivat opettajina. Opettajat hoitivat usein itse myös koulujen hallinnon. Muutamia terakoya-kouluja hallinnoivat šintolaiset papit ja lääkärit. Toisin kuin jokapäiväisessä elämässä tarvittavia taitoja opettavat kansankoulut, terakoya-kouluissa tarjottiin korkeamman tason koulutusta. Opetus alkoi kalligrafian kursseilla, joissa oppilaat imitoivat ohjaajansa antamaa esimerkkiä. Kun kirjoittamisen perusteet oli opittu, oppilaat etenivät nimellä ōraimono () tunnettuihin oppikirjoihin, jotka olivat alkujaan peräisin Heian-kaudelta ja joita käytettiin pääasiassa samuraiden koulutuksessa. Ne oli kirjoitettu kanjien ja kana-tavuaakkosten yhdistelmällä. Niissä oli hyödyllistä tietoa ihmisten jokapäiväisestä elämästä, kodinhoidosta, keskustelutaidoista ja moraaliarvoista, mutta myös historiallista ja maantieteellistä tietoa, jotka antoivat oppilaille laajemman kuvan sosiaalisesta elämästä. Vaikka vain harvoissa terakoya-kouluissa opetettiin kauppiasluokan lapsille kaupallisia aineita, helmitaululla laskemisesta tuli yhä suositumpaa Edo-kauden lopussa. Terakoya- ja han-koulujen kautta Japanin väestö saavutti suhteellisen suuren lukutaitoasteen kauden loppuun mennessä. Luotettavia tilastoja ei ole, mutta arviolta 50 prosenttia miehistä ja 20 prosenttia naisista oli lukutaitoisia ja omasi jonkinlaisen laskutaidon. == Lähteet == == Aiheesta muualla == Luokka:Japanin historia Luokka:Japanin koulutus
Adolf Abel

Adolf Abel (27. marraskuuta 1882 Pariisi – 3. marraskuuta 1968 Bruckberg) oli saksalainen arkkitehti. Abel opiskeli vuosina 1902–1904 Stuttgartin teknillisessä korkeakoulussa ja vuosina 1904–1905 Dresdenin taideakatemiassa. Pohjois-Italian-opintomatkojensa jälkeen Abel työskenteli vuosina 1906–1908 Dresdenissä muun muassa Paul Wallotin kanssa. Vuonna 1909 Abel työskenteli arkkitehtitoimisto Schmohl & Staehlinissa, vuosina 1910–1914 puolestaan arkkitehtitoimisto Eisenlohr & Pfennigissä. Molemmat arkkitehtitoimistot sijaitsivat Stuttgartissa. Ensimmäisen maailmansodan loputtua Abel työskenteli vuoteen 1925 saakka Stuttgartin teknillisessä korkeakoulussa. Vuonna 1925 hän aloitti Kölnin rakennusjohtajana ja pysyi virassa vuoteen 1930 saakka. Vuonna 1930 Abel siirtyi Münchenin teknilliseen yliopistoon professoriksi Theodor Fischerin seuraajana. Luokka:Saksalaiset arkkitehdit Luokka:Vuonna 1882 syntyneet Luokka:Vuonna 1968 kuolleet
Ås (Norja)

Ås on Norjan kunta Vikenin läänissä. Sen rajanaapureita ovat Vestby, Frogn ja Nordre Follo Akershusissa sekä Indre Østfold Østfoldin läänissä. Hallinnollinen keskus on Åsin taajamassa, jonka lisäksi kunnassa sijaitsee Kjærnesin taajama sekä osa Skin taajamaa. Vuoden 2023 alussa Åsissa oli 21 350 asukasta. Kunnassa sijaitsee muun muassa Norjan ympäristötieteen ja biologian yliopisto, entiseltä nimeltään Norjan maataloustieteellinen yliopisto sekä Tusenfrydin huvipuisto. Åsissa on paljon maataloutta, erityisesti viljanviljelyä mutta myös eläintenkasvatusta. Teollisuutta on vähän, mutta se on melko monipuolista. Yli puolet kunnan työväestöstä käy töissä lähikunnissa, noin kolmasosa Oslossa. ==Kuvia== Ås stasjon TRS 070804 006.jpg|Åsin asema Østfoldin radan varrella. TusenfrydEntrance.jpg|Tusenfryd-huvipuiston sisäänkäynti Ås Church 16.04.2024.jpg|Åsin kirkko == Media == Paikallislehti Ås Avis ilmestyy torstaisin. ==Tunnettuja henkilöitä== * Åslaug Haga (s. 1959), poliitikko * Johannes Irgens (1869–1939), poliitikko == Lähteet == ==Aiheesta muualla== *
Banqiao

Banqiao eli Panchiao () on yksi Taiwanin pääkaupungin Uusi-Taipein erillisalueista. Vuoden 2006 lopulla siellä oli 544 292 asukasta.Citypopulation.de Hallinnollisesti Banqiao on Uuden-Taipein kaupunkialue. Banqiaossa vallitsee subtrooppinen ilmasto. Kaupungin nimi tarkoittaa vapaasti käännettynä lankkusilta ja se on saanut nimensä Qing- dynastian aikana (1700-luvulla) rakennetusta jalankulkusillasta. Nimi oli alun perin Pang-kiô (枋橋), mutta japanilaiset muuttivat sen nykymuotoon 1920. Banqiaossa toimii kolme korkeakoulua: taideteollinen4ICU, lääketieteellinen4 Kaohsiung Medical University ja teknillinen korkeakoulu. == Lähteet == == Aiheesta muualla == Luokka:Uusi-Taipei
Tosan han

Tosan han () oli daimion hallitsema feodaalinen läänitysalue (han) Japanissa Edo-kaudella. Se tunnettiin myös nimellä Kōchin han () pääkaupunkinsa Kōchin mukaan. Se käsitti Tosan provinssin alueen eli nykyisen Kōchin prefektuurin. Sitä hallitsi Yamauchi-klaani. Tosan hanilla oli huomattava rooli Meiji- restauraatiossa keisarinvallan tukijana. Merkittäviä Tosan hanista lähtöisin olevia ajan tapahtumiin vaikuttaneita henkilöitä olivat esimerkiksi Sakamoto Ryōma, Yui Mitsue, Gotō Shōjirō, Itagaki Taisuke ja Nakae Chōmin. == Tosan daimiot == #Yamauchi Katsutoyo #Yamauchi Tadayoshi #Yamauchi Tadatoyo #Yamauchi Toyomasa #Yamauchi Toyofusa #Yamauchi Toyotaka #Yamauchi Toyotsune #Yamauchi Toyonobu #Yamauchi Toyochika #Yamauchi Toyokazu #Yamauchi Toyo'oki #Yamauchi Toyosuke #Yamauchi Toyoteru #Yamauchi Toyoatsu #Yamauchi Toyoshige #Yamauchi Toyonori == Lähteet == Luokka:Japanin historia Luokka:Kōchin prefektuuri
Theodor Fischer

Theodor Fischer (s. 28. toukokuuta 1862 Schweinfurt – k. 25. joulukuuta 1938 München) oli saksalainen arkkitehti ja kaupunkisuunnittelija. Schweinfurtissa syntynyt Fischer opiskeli arkkitehtuuria yliopistossa Münchenissä vuodesta 1880 vuoteen 1885. Fischer päätti opintonsa ilman tutkintoa. Vuosina 1885–1889 Fischer työskenteli berliiniläisessä arkkitehtitoimistossa, jonka jälkeen hän muutti takaisin Müncheniin. Münchenissä Fischer perusti arkkitehtitoimiston yhdessä ystävänsä kanssa. Vuonna 1893 Fischer sai suunniteltavakseen asemakaavan Münchenille. Fischer sai tehtävästä osakseen laajempaa tunnettuutta. Vuosien 1901 ja 1908 välillä Fischer työskenteli rakennustaiteen professorina Stuttgartin yliopistossa. Stuttgartin-vuosinaan Fischer perusti myös Deutscher Werkbundin. == Lähteet == == Aiheesta muualla == Luokka:Saksalaiset arkkitehdit Luokka:Vuonna 1862 syntyneet Luokka:Vuonna 1938 kuolleet